CELEX: 62007TN0387
Language: da
Date: 2007-10-11 00:00:00
Title: Sag T-387/07: Sag anlagt den 11. oktober 2007 — Den Portugisiske Republik mod Kommissionen

8.12.2007   
            
            
               DA
            
            
               Den Europæiske Unions Tidende
            
            
               C 297/44
            
         Sag anlagt den 11. oktober 2007 — Den Portugisiske Republik mod Kommissionen
   (Sag T-387/07)
   (2007/C 297/90)
   Processprog: portugisisk
   Parter
   
      Sagsøger: Den Portugisiske Republik (Lissabon, Portugal) (ved L. Inês Fernandes, S. Rodrigues og A. Gattini, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Artikel 1 i Kommissionens beslutning K (2007) 3772 af 31. juli 2007 om nedsættelse af støtte fra Den Europæiske Fond for Regionaludvikling til globaltilskuddet »SGAIA« i henhold til Kommissionens beslutning K (95) 1769 af 28. juli 1995 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Uklar begrundelse. Med udtrykket »som ovenfor påvist« henviser sagsøgte generelt til den summariske analyse, der er foretaget og gengivet i den anfægtede beslutning. Sagsøgte har ikke i kapitel 6, »Konklusion«, klart angivet, hvilke regler og bestemmelser Den Portugisiske Republik har tilsidesat.
   Kommissionens tjenestegrene har i den anfægtede beslutning ikke fastslået nogen uregelmæssigheder og har tilsidesat bestemmelserne i overenskomsten indgået mellem Kommissionen og Caixa Geral de Depósitos den 15. november 1995. De uregelmæssigheder, Kommissionen har henvist til i den anfægtede beslutning, er ikke begrundede, da de ikke tager hensyn til bestemmelserne i artikel 8, nr. 5 og 6, i overenskomsten, hvorefter øvrige fremtidige tilskud kan tilbageholdes indtil den 31. december 2001.